
Sülysáp Nagyközség Önkormányzata
P o l g á r m e s t e r é t ő l
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS 
Szám: 3518-16/2011
Előterjesztést készítette: Horváth Balázs műszaki és beruházási ügyintéző

Előterjesztés elkészítésének időpontja: 2011. május 30.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: 3 db árajánlat (egy dokumentumban)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. június 9-én tartandó munkaterv szerinti ülésére

11. napirendhez

Tárgy: Önkormányzati intézmények villamos-biztonságtechnikai felülvizsgálata
Tisztelt Képviselő-testület!

Önkormányzatunk intézményeinek villamos-biztonságtechnikai vizsgálata 2002-ben készült el. A 9/2008. (II. 22.) ÖTM rendelet (OTSZ) I. fejezet 1.2 pontja szerint a tűzvédelmi felülvizsgálati kötelezettséget és a felülvizsgálat gyakoriságát e jogszabály írja elő. A gyakorisági idő szempontjából a naptári évet kell figyelembe venni. E fejezet szerinti első felülvizsgálatot, a használatbavételt követően legalább három-, hat-, vagy kilencévenként kell elvégezni.
Mivel intézményeink D tűzveszélyességi osztályba tartoznak, azokat 9 évente kell felülvizsgálni villám- és tűzvédelemre, ami idén esedékes. Az érintésvédelmi vizsgálatot 3 évente kell elvégeztetni, ez a jövő évben lesz esedékes.
A felülvizsgálat elvégzésére az Önkormányzati Iroda 3 árajánlatot kért, illetve kapott az alábbiak szerint:
	Domonkos Pál
	662.500 Ft

	Kiss Sándor
	876.250 Ft

	Szabó István
	1.048.750 Ft


A fenti árak tartalmazzák a villámvédelmi és OTSZ szerinti minősítő irat elkészítését, azonban a 4 db orvosi rendelőre nem terjednek ki. Az orvosi rendelők vizsgálata további 125.000 Ft lenne. 
Tekintettel arra, hogy a felülvizsgálat költsége az idei költségvetésben nem került betervezésre, kérem a tisztelt Képviselő-testületet, hogy szavazzon költségek viseléséről.
…/2011. (VI.9.) ÖKT határozati javaslat

Sülysáp Nagyközség Önkormányzat Képviselő-testülete úgy dönt, hogy

1./ az önkormányzati intézmények 2011. évben esedékes tűzvédelmi és villámvédelmi felülvizsgálatának elvégzésére Domonkos Pál árajánlatát fogadja el,
2./ a felülvizsgálat díját a költségvetés általános tartalék keretének terhére biztosítja,

3./ felkéri és felhatalmazza a polgármestert a szükséges intézkedések megtételére.




Határidő: 1./-2./ azonnal; 2./ 2011. augusztus 31.
Felelős: polgármester
Sülysáp, 2011. május 30.


Horinka László s.k.


polgármester

Láttam! Sülysáp, 2011. május 30.

Tóth Krisztina jegyző s.k.
PAGE  
2/2

